nibzard/narodne-novine-full-text-markdown huggingface dataset:
### NN 151/2025 (15.12.2025.), Zakon o izmjeni i dopunama Zakona o Hrvatskoj agenciji za poljoprivredu i hranu

HRVATSKI SABOR

2253

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O HRVATSKOJ AGENCIJI ZA POLJOPRIVREDU I HRANU

Proglašavam Zakon o izmjeni i dopunama Zakona o Hrvatskoj agenciji za poljoprivredu i hranu, koji je Hrvatski sabor donio na sjednici 5. prosinca 2025.

Klasa: 011-02/25-02/98
 Urbroj: 71-10-01/1-25-2
 Zagreb, 9. prosinca 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENI I DOPUNAMA ZAKONA O HRVATSKOJ AGENCIJI ZA POLJOPRIVREDU I HRANU

Članak 1.

U Zakonu o Hrvatskoj agenciji za poljoprivredu i hranu (»Narodne novine«, br. 111/18.) u članku 3. podstavku 67. riječi: »Pravilniku o pravilima uspostave nacionalne mreže institucija u području sigurnosti hrane i hrane za životinje (»Narodne novine«, br. 43/2010.)« zamjenjuju se riječima: »propisu kojim se uređuje nacionalna mreža institucija u području sigurnosti hrane i hrane za životinje«.

Iza podstavka 98. dodaje se novi podstavak 99. koji glasi:

» – obavljanje poslova nadležnog tijela propisanih zakonom kojim se uređuje provedba Uredbe (EU) 2023/1115 Europskog parlamenta i Vijeća od 31. svibnja 2023. o stavljanju na raspolaganje na tržištu Unije i izvozu iz Unije određene robe i određenih proizvoda povezanih s deforestacijom i degradacijom šuma«.

Dosadašnji podstavak 99. postaje podstavak 100.

Članak 2.

U članku 4. stavku 3. na kraju podstavka 10. briše se točka i dodaje se podstavak 11. koji glasi:

» – Centar za kontrolu roba i proizvoda povezanih s deforestacijom i degradacijom šuma sa sjedištem u Osijeku.«.

Članak 3.

Upravno vijeće Hrvatske agencije za poljoprivredu i hranu uskladit će Statut i druge opće akte s odredbama ovoga Zakona u roku od 90 dana od dana stupanja na snagu ovoga Zakona.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/25-01/74

Zagreb, 5. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 151/2025 (15.12.2025.), Odluka o imenovanju dijela članova Nadzornog odbora Hrvatske radiotelevizije

HRVATSKI SABOR

2265

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17., 94/18., 114/22., 20/23. i 18/24.) Hrvatski sabor na sjednici 15. prosinca 2025. donio je

ODLUKU

O IMENOVANJU DIJELA ČLANOVA NADZORNOG ODBORA HRVATSKE RADIOTELEVIZIJE

I.

Za članove Nadzornog odbora Hrvatske radiotelevizije imenuju se:

– dr. sc. DAJANA BARBIĆ

– dr. sc. ZORAN BARAC

– DAMIR RUDEŠ.

II.

Ova Odluka objavit će se u »Narodnim novinama«, a stupa na snagu 16. prosinca 2025.

Klasa: 021-04/25-07/72

Zagreb, 15. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 151/2025 (15.12.2025.), Odluka o razrješenju dijela članova Nadzornog odbora Hrvatske radiotelevizije

HRVATSKI SABOR

2264

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17., 94/18., 114/22., 20/23. i 18/24.) Hrvatski sabor na sjednici 15. prosinca 2025. donio je

ODLUKU

O RAZRJEŠENJU DIJELA ČLANOVA NADZORNOG ODBORA HRVATSKE RADIOTELEVIZIJE

I.

Razrješuju se dužnosti članova Nadzornog odbora Hrvatske radiotelevizije, zbog isteka mandata:

– dr. sc. DAJANA BARBIĆ

– dr. sc. ZORAN BARAC

– DAMIR RUDEŠ.

II.

Ova Odluka objavit će se u »Narodnim novinama«, a stupa na snagu 15. prosinca 2025.

Klasa: 021-04/25-07/72

Zagreb, 15. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 153/2025 (17.12.2025.), Pravilnik o izmjenama i dopunama Pravilnika o vinogradarstvu

Ministarstvo poljoprivrede, šumarstva i ribarstva

2279

Na temelju članka 7. stavka 8., članka 9. stavka 6., članka 31. stavka 3., članka 37. stavka 4., članka 38. stavka 21., članka 39. stavka 18., članka 40. stavka 10., članka 41. stavka 10., članka 42. stavka 17., članka 68. stavka 3., članka 74. stavka 20., članka 75. stavka 17., članka 76. stavka 2., članka 77. stavka 17. Zakona o vinu (»Narodne novine«, broj 32/19.) i članka 38. stavka 3. Zakona o sustavu državne uprave (»Narodne novine«, broj 66/19.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O VINOGARADARSTVU

Članak 1.

U Pravilniku o vinogradarstvu (»Narodne novine«, broj 81/22.) iza članka 2. dodaje se članak 2.a koji glasi:

»Članak 2.a

(1) Pojmovi u smislu ovoga Pravilnika imaju jednako značenje kao pojmovi korišteni u Zakonu o vinu (»Narodne novine«, broj 32/19.).

(2) Izrazi koji se koriste u ovome Pravilniku, a imaju rodno značenje odnose se jednako na muški i ženski rod.«.

Članak 2.

U članku 6. stavku 1. broj: »8.« zamjenjuje se brojem: »7.«.

U stavku 3. riječi: »čiji su članovi.« zamjenjuju se riječima: »prema regionalnoj pripadnosti.«.

Članak 3.

U Prilogu IV., u tablici A: »Lista kultivara koji su dopušteni za uzgoj vinove loze na području Republike Hrvatske« u stupcu: »Preporučeno u regijama« u retku 60. broj: »4.« i zarez iza njega brišu se.

U retku 68. broj: »4« zamjenjuje se brojem: »2«.

U retku 89. zarez iza broja 2. i broj: »4« brišu se.

U retku 112. broj: »4« zamjenjuje se brojem: »2«, a u stupcu: »Sinonimi (istoznačnice)« iza riječi »Vrbić« stavlja se zarez i dodaje se riječ: »Očenaš«.

U retku 191. broj: »1« zamjenjuje se brojem: »2«.

U retku 232. zarez iza broja: »2« i broj: »3« brišu se.

Iza retka 258. dodaju se redci: 259. i 260. koji glase:

|  |  |  |  |  |  |  |
| --- | --- | --- | --- | --- | --- | --- |
| 259. | B | Kuljenača bijela |  |  | a | 3. |
| 260. | N | Mrkuša crna |  |  | a | 3. |

U tablici B: »Lista kultivara vinove loze koji su preporučeni za uzgoj u pojedinim regijama« u odjeljku 3.: »Regija Dalmacija« ispod riječi: »Kujundžuša« dodaju se riječi: »Kuljenača bijela«.

Ispod riječi: »Mourvedre« dodaju se riječi: »Mrkuša crna«.

U tablici C: «Lista autohtonih kultivara vinove loze« ispod riječi: »Kujundžuša« dodaju se riječi: »Kuljenača bijela«.

Ispod riječi: »Moslavac« dodaju se riječi: »Mrkuša crna«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/16

Urbroj: 525-06/224-25-9

Zagreb, 28. studenoga 2025.

Potpredsjednik Vlade
 i ministar
 David Vlajčić, v. r.
### NN 153/2025 (17.12.2025.), Pravilnik o izmjeni Pravilnika o uvjetima za obavljanje ključne funkcije u mirovinskom osiguravajućem društvu

HRVATSKA AGENCIJA ZA NADZOR FINANCIJSKIH USLUGA

2286

Na temelju članka 49.b stavka 11. Zakona o mirovinskim osiguravajućim društvima (»Narodne novine« br. 22/14, 29/18, 115/18, 156/23 i 52/25), Hrvatska agencija za nadzor financijskih usluga na sjednici Upravnog vijeća održanoj 9. prosinca 2025. godine donosi

PRAVILNIK

O IZMJENI PRAVILNIKA O UVJETIMA ZA OBAVLJANJE KLJUČNE FUNKCIJE U MIROVINSKOM OSIGURAVAJUĆEM DRUŠTVU

Članak 1.

U Pravilniku o uvjetima za obavljanje ključne funkcije u mirovinskom osiguravajućem društvu (»Narodne novine« br. 121/19, 121/24) članak 5. stavak 1. mijenja se i glasi:

»(1) Primjerenost odnosno dobar ugled i integritet propisan člankom 49.b stavkom 1. točkama 3. i 4. Zakona ima osoba u odnosu na koju ne postoje okolnosti koje dovode u sumnju dobar ugled te osoba koja nije pravomoćno osuđena za kazneno djelo iz članka 24. stavka 1. točke 7. Zakona niti je suradnik osobe koja je osuđena za kazneno djelo iz članka 24. stavka 1. točke 7. Zakona.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-11/01

Urbroj: 326-01-70-72-25-3

Zagreb, 9. prosinca 2025.

Predsjednik
 Upravnog vijeća
 dr. sc. Ante Žigman, v. r.
### NN 153/2025 (17.12.2025.), Pravilnik o izmjenama Pravilnika o strukturi i sadržaju financijskih i dodatnih izvještaja društva za osiguranje odnosno društva za reosiguranje

HRVATSKA AGENCIJA ZA NADZOR FINANCIJSKIH USLUGA

2287

Na temelju odredbe članka 181. stavka 3., članka 191. i članka 192. stavka 8. Zakona o osiguranju (»Narodne novine« broj 30/15, 112/18, 63/20, 133/20, 151/22, 152/24) te članka 18. stavka 14. Zakona o računovodstvu (»Narodne novine« broj 85/24, 145/24) Hrvatska agencija za nadzor financijskih usluga na sjednici Upravnog vijeća održanoj 9. prosinca 2025. donijela je

PRAVILNIK

O IZMJENAMA PRAVILNIKA O STRUKTURI I SADRŽAJU FINANCIJSKIH I DODATNIH IZVJEŠTAJA DRUŠTVA ZA OSIGURANJE ODNOSNO DRUŠTVA ZA REOSIGURANJE

Članak 1.

U Pravilniku o strukturi i sadržaju financijskih i dodatnih izvještaja društva za osiguranje odnosno društva za reosiguranje (»Narodne novine« broj 20/23) u članku 4. stavku 2. točka 7. mijenja se i glasi:

»7. Izvještaj o naplaćenoj premiji osiguranja, fakturiranoj proviziji i ostalim vrstama primitaka osim provizije za distributere u osiguranju po kategorijama distributera (Obrazac: IDIS)«.

Članak 2.

Obrazac IDIS Izvještaj o naplaćenoj premiji osiguranja i fakturiranoj proviziji za distributere u osiguranju po kategorijama distributera iz Priloga 2. se zamjenjuje Obrascem IDIS Izvještaj o naplaćenoj premiji osiguranja, fakturiranoj proviziji i ostalim vrstama primitaka osim provizije za distributere u osiguranju po kategorijama distributera, a koji čini Prilog 1. ovog Pravilnika.

Članak 3.

(1) Dodatni izvještaj društva za osiguranje odnosno društva za reosiguranje iz članka 4. stavka 2. točke 7. Pravilnika o strukturi i sadržaju financijskih i dodatnih izvještaja društva za osiguranje odnosno društva za reosiguranje (»Narodne novine« broj 20/23) - Obrazac IDIS Izvještaj o naplaćenoj premiji osiguranja i fakturiranoj proviziji za distributere u osiguranju po kategorijama distributera, sa stanjem na dan 31. 12. 2025. godine, dostavlja se u skladu s odredbama tog Pravilnika.

(2) Dodatni izvještaj društva za osiguranje odnosno društva za reosiguranje iz članka 1. ovog Pravilnika, za izvještajna razdoblja od 1. 1. 2026. godine, dostavljat će se u skladu s odredbama ovog Pravilnika.

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2026. godine.

Klasa: 011-01/25-04/02

Urbroj: 326-01-70-72-25-2

Zagreb, 9. prosinca 2025.

Predsjednik
 Upravnog vijeća
 dr. sc. Ante Žigman, v. r.

PRILOG 1.

![](/files/_web/sluzbeni-dio/2025/133470/images/10372.jpg)
### NN 153/2025 (17.12.2025.), Pravilnik o izmjenama Pravilnika o nadzornim izvještajima i informacijama o pitanjima bitnim za obavljanje nadzora ili za praćenje usklađenosti obveznika u smislu Zakona o sprječavanju pranja novca i financiranja terorizma

HRVATSKA AGENCIJA ZA NADZOR FINANCIJSKIH USLUGA

2288

Na temelju članka 67. stavka 7. Zakona o sprječavanju pranja novca i financiranja terorizma (»Narodne novine« broj 108/17, 39/19, 151/22), Hrvatska agencija za nadzor financijskih usluga na sjednici Upravnog vijeća održanoj 9. prosinca 2025. godine donosi

PRAVILNIK

O IZMJENAMA PRAVILNIKA O NADZORNIM IZVJEŠTAJIMA I INFORMACIJAMA O PITANJIMA BITNIM ZA OBAVLJANJE NADZORA ILI ZA PRAĆENJE USKLAĐENOSTI OBVEZNIKA U SMISLU ZAKONA O SPRJEČAVANJU PRANJA NOVCA I FINANCIRANJA TERORIZMA

Članak 1.

U Pravilniku o nadzornim izvještajima i informacijama o pitanjima bitnim za obavljanje nadzora ili za praćenje usklađenosti obveznika u smislu Zakona o sprječavanju pranja novca i financiranja terorizma (»Narodne novine«, broj 76/23) u Upitniku za procjenu rizika, koji čini PRILOG 1. uz Pravilnik, obrazac – Upitnik za procjenu rizika – Pitanja za obveznike zamjenjuje se novim obrascem s istim nazivom.

PRIJELAZNA I ZAVRŠNA ODREDBA

Članak 2.

(1) Obveznici izrade nadzornih izvještaja iz članka 4. stavaka 1. i 2. u vezi članka 6. stavaka 1. i 2. Pravilnika o nadzornim izvještajima i informacijama o pitanjima bitnim za obavljanje nadzora ili za praćenje usklađenosti obveznika u smislu Zakona o sprječavanju pranja novca i financiranja terorizma (»Narodne novine«, broj 76/23) dužni su ih sastaviti i dostaviti u skladu s odredbom članka 1. ovoga Pravilnika za izvještajno razdoblje sa stanjem na dan 31. prosinca 2025. godine.

(2) Obrazac iz članka 1. ovoga Pravilnika objavljuje se na internetskim stranicama Hanfe te se iz tehničkih razloga ne objavljuje u »Narodnim novinama«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-08/02

Urbroj: 326-01-70-72-25-1

Zagreb, 9. prosinca 2025.

Predsjednik
 Upravnog vijeća
 dr. sc. Ante Žigman, v. r.
### NN 153/2025 (17.12.2025.), Odluka o najvišem postotku naknade depozitaru za 2026. godinu

HRVATSKA AGENCIJA ZA NADZOR FINANCIJSKIH USLUGA

2292

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 191. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23), Hrvatska agencija za nadzor financijskih usluga, OIB: 49376181407, na sjednici Upravnog vijeća održanoj 9. prosinca 2025. godine donosi

ODLUKU

O NAJVIŠEM POSTOTKU NAKNADE DEPOZITARU ZA 2026. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23) u 2026. godini ima pravo na naknadu od najviše 0,018 % od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/25-03/05

Urbroj: 326-01-40-41-25-1

Zagreb, 9. prosinca 2025.

Predsjednik
 Upravnog vijeća
 dr. sc. Ante Žigman, v. r.
### NN 153/2025 (17.12.2025.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. siječnja 2026. do 31. ožujka 2026.

Hrvatska energetska regulatorna agencija

2293

Na temelju članka 11. stavka 1. točke 10. Zakona o ­regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 30/24 i 56/24), Hrvatska energetska regulatorna agencija je na 31. sjednici Upravnog vijeća održanoj 11. prosinca 2025. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. SIJEČNJA 2026. DO 31. OŽUJKA 2026.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. siječnja 2026. do 31. ožujka 2026. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0316 EUR/kWh.

III.

Trošak nabave plina za zajamčenu opskrbu iz točke II. ove Odluke uvećava se kako slijedi:

– za 10 % za kalendarski mjesec u kojem je započelo pružanje zajamčene opskrbe,

– za 20 % za kalendarski mjesec koji slijedi iza mjeseca u kojem je započelo pružanje zajamčene opskrbe,

– za 30 % nakon isteka kalendarskog mjeseca koji slijedi iza mjeseca u kojem je započelo pružanje zajamčene opskrbe.

IV.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0084 EUR/kWh.

V.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

VI.

Ova Odluka objavit će se u »Narodnim novinama«, a stupa na snagu 1. siječnja 2026.

Klasa: 391-35/25-01/38
 Urbroj: 371-04-25-2
 Zagreb, 11. prosinca 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 153/2025 (17.12.2025.), Ispravak Odluke o donošenju Mreže javne zdravstvene službe

MINISTARSTVO ZDRAVSTVA

2297

Nakon izvršene usporedbe s izvornim tekstom Odluke o donošenju Mreže javne zdravstvene službe objavljene u »Narodnim novinama« broj 49 od 26. travnja 2024., utvrđena je pogreška te se daje

ISPRAVAK ODLUKE

O DONOŠENJU MREŽE JAVNE ZDRAVSTVENE SLUŽBE

U Odluci o donošenju Mreže javne zdravstvene službe (»Narodne novine«, br. 49/24.) u točki VIII. u Tablici I.2.2. MREŽA TIMOVA U DJELATNOSTI OPĆE/OBITELJSKE MEDICINE NA RAZINI PRIMARNE ZDRAVSTVENE ZAŠTITE U REPUBLICI HRVATSKOJ – PO OPĆINAMA/GRADOVIMA U ŽUPANIJAMA/GRADU ZAGREBU u dijelu Varaždinske županije iza retka 21 treba dodati retke 22 i 23 koji glase:

|  |  |  |  |  |
| --- | --- | --- | --- | --- |
| 22 |  | VARAŽDINSKE ŽUPANIJE | Trnovec Bartolovečki | 4 |
| 23 |  | VARAŽDINSKE ŽUPANIJE | Varaždin | 27 |

Klasa: 500-01/24-08/160

Urbroj: 534-06-1-1/4-25-5

Zagreb, 9. prosinca 2025.

Ministrica
 doc. dr. sc. Irena Hrstić, dr. med., v. r.
### NN 153/2025 (17.12.2025.), Indeks potrošačkih cijena u studenome 2025.

Državni zavod za statistiku

2280

Državni zavod za statistiku objavljuje

INDEKS

POTROŠAČKIH CIJENA U STUDENOME 2025.

Indeks potrošačkih cijena u studenome 2025. u odnosu na listopad 2025. iznosi 100,6.

Klasa: 956-03/25-01/3

Urbroj: 555-01-04-06-01-25-24

Zagreb, 15. prosinca 2025.

Glavna ravnateljica
 Lidija Brković, v. r.
### NN 154/2025 (19.12.2025.), Odluka o donošenju Akcijskog plana provedbe Nacionalnog plana razvoja javne uprave za razdoblje od 2022. do 2027. godine, za razdoblje do 2027. godine

VLADA REPUBLIKE HRVATSKE

2302

Na temelju članka 13. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 17. prosinca 2025. donijela

ODLUKU

O DONOŠENJU AKCIJSKOG PLANA PROVEDBE NACIONALNOG PLANA RAZVOJA JAVNE UPRAVE ZA RAZDOBLJE OD 2022. DO 2027. GODINE, ZA RAZDOBLJE DO 2027. GODINE

I.

Donosi se Akcijski plan provedbe Nacionalnog plana razvoja javne uprave za razdoblje od 2022. do 2027. godine, za razdoblje do 2027. godine (u daljnjem tekstu: Akcijski plan).

Akcijski plan se nalazi u prilogu ove Odluke i objavljuje se na mrežnim stranicama Ministarstva pravosuđa, uprave i digitalne transformacije.

II.

Zadužuje se Ministarstvo pravosuđa, uprave i digitalne trans­formacije da o donošenju ove Odluke izvijesti sva tijela uključena u provedbu Akcijskog plana.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/447

Urbroj: 50301-04/12-25-5

Zagreb, 17. prosinca 2025.

Predsjednik
 mr. sc. Andrej Plenković, v. r.
### NN 154/2025 (19.12.2025.), Odluka o izmjeni Odluke o naknadi za priključenje na plinski distribucijski ili transportni sustav i za povećanje priključnog kapaciteta

HRVATSKA ENERGETSKA REGULATORNA AGENCIJA

2309

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 34. stavka 1. Zakona o energiji (»Narodne novine«, broj 120/12, 14/14, 102/15 i 68/18) te članka 25. stavka 2. Metodologije utvrđivanja naknade za priključenje na plinski distribucijski ili transportni sustav i za povećanje priključnog kapaciteta (»Narodne novine«, broj 48/18), Hrvatska energetska regulatorna agencija je na 32. sjednici Upravnog vijeća održanoj 18. prosinca 2025. godine donijela

ODLUKU

O IZMJENI ODLUKE O NAKNADI ZA PRIKLJUČENJE NA PLINSKI DISTRIBUCIJSKI ILI TRANSPORTNI SUSTAV I ZA POVEĆANJE PRIKLJUČNOG KAPACITETA

I.

U točki I. stavak 2. mijenja se i glasi:

»(2) Naknada za priključenje u dijelu troška pripremno-završnih radova određuje se za priključenje na transportni sustav za godine četvrtog regulacijskog razdoblja 2026. – 2030. kako slijedi:

|  |  |
| --- | --- |
| 338,88 EUR | za kategoriju priključka I |
|  | (priključni kapacitet manji ili jednak 40.000 kWh/h), |
| 578,56 EUR | za kategoriju priključka II |
|  | (priključni kapacitet veći od 40.000 kWh/h, a manji ili jednak 200.000 kWh/h), |
| 937,60 EUR | za kategoriju priključka III |
|  | (priključni kapacitet veći od 200.000 kWh/h).« |

II.

Ova Odluka objavit će se u »Narodnim novinama«, a stupa na snagu 1. siječnja 2026.

Klasa: 391-38/25-01/6
 Urbroj: 371-04-25-2
 Zagreb, 18. prosinca 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 154/2025 (19.12.2025.), Odluka o iznosu tarifnih stavki za transport plina

Hrvatska energetska regulatorna agencija

2305

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na 32. sjednici Upravnog vijeća održanoj 18. prosinca 2025. donijela

ODLUKU

O IZNOSU TARIFNIH STAVKI ZA TRANSPORT PLINA

I.

Tarifne stavke prema Metodologiji utvrđivanja iznosa tarifnih stavki za transport plina (»Narodne novine«, broj 79/20, 36/21 i 146/25), za energetski subjekt PLINACRO d.o.o., Savska cesta 88A, Zagreb, za godine četvrtog regulacijskog razdoblja 2026. – 2030., iznose kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke za godine regulacijskog razdoblja (bez PDV-a) | | | | | Mjerna  jedinica |
| T | T+1 | T+2 | T+3 | T+4 |
| 2026. | 2027. | 2028. | 2029. | 2030. |
| Tarifne stavke za ugovoreni stalni kapacitet na godišnjoj razini za ulaze u transportni sustav | TU,IN | Tarifna stavka za ulaz na interkonekciji | 0,3568 | 0,3203 | 0,2658 | 0,2231 | 0,2306 | EUR/kWh/dan |
| TU,PR | Tarifna stavka za ulaz iz proizvodnje | 0,3568 | 0,3203 | 0,2658 | 0,2231 | 0,2306 | EUR/kWh/dan |
| TU,SK | Tarifna stavka za ulaz iz sustava skladišta plina | 0,0357 | 0,0320 | 0,0266 | 0,0223 | 0,0231 | EUR/kWh/dan |
| TU,UPP | Tarifna stavka za ulaz iz terminala za UPP | 0,3568 | 0,3203 | 0,2658 | 0,2231 | 0,2306 | EUR/kWh/dan |
| Tarifne stavke za ugovoreni stalni kapacitet na godišnjoj razini za izlaze iz transportnog sustava | TI,IN | Tarifna stavka za izlaz na interkonekciji | 0,1949 | 0,1809 | 0,1493 | 0,1248 | 0,1258 | EUR/kWh/dan |
| TI,HR | Tarifna stavka za izlaz u Hrvatskoj | 0,1949 | 0,1809 | 0,1493 | 0,1248 | 0,1258 | EUR/kWh/dan |

II.

Ova Odluka objavit će se u »Narodnim novinama«, a stupa na snagu 1. siječnja 2026. godine.

Klasa: 391-35/25-01/17
 Urbroj: 371-04-25-9
 Zagreb, 18. prosinca 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 154/2025 (19.12.2025.), Odluka o iznosu tarifnih stavki za prihvat i otpremu ukapljenog prirodnog plina

HRVATSKA ENERGETSKA REGULATORNA AGENCIJA

2308

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na 32. sjednici Upravnog vijeća održanoj 18. prosinca 2025. donijela

ODLUKU

O IZNOSU TARIFNIH STAVKI ZA PRIHVAT I OTPREMU UKAPLJENOG PRIRODNOG PLINA

I.

Tarifne stavke prema Metodologiji utvrđivanja iznosa tarifnih stavki za prihvat i otpremu ukapljenog prirodnog plina (»Narodne novine«, broj 48/18 i 79/20), za energetski subjekt LNG Hrvatska d.o.o., Slavonska avenija 1B, Zagreb, za godine drugog regulacijskog razdoblja 2026.-2030., iznose kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| Oznaka tarifne stavke | Naziv tarifne stavke | Tarifne stavke za godine regulacijskog razdoblja  (bez PDV-a) | | | | | Mjerna jedinica |
| T  2026. | T+1  2027. | T+2  2028. | T+3  2029. | T+4  2030. |
| TUPP | Tarifna stavka za prihvat i otpremu UPP-a | 1,10 | 1,10 | 1,10 | 1,10 | 1,10 | EUR/MWh |

II.

Ova Odluka objavit će se u »Narodnim novinama«, a stupa na snagu 1. siječnja 2026. godine.

Klasa: 391-35/25-01/19
 Urbroj: 371-04-25-11
 Zagreb, 18. prosinca 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 154/2025 (19.12.2025.), Odluka o razrješenju člana i izboru članice Odbora za prostorno uređenje i graditeljstvo Hrvatskoga sabora

Hrvatski sabor

2298

Na temelju članka 81. Ustava Republike Hrvatske i članaka 46. i 94. Poslovnika Hrvatskoga sabora, Hrvatski sabor na sjednici 15. prosinca 2025. donio je

ODLUKU

O RAZRJEŠENJU ČLANA I IZBORU ČLANICE ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Razrješuje se član Odbora za prostorno uređenje i graditeljstvo Hrvatskoga sabora DARIO ZUROVEC.

II.

Za članicu Odbora za prostorno uređenje i graditeljstvo Hrvatskoga sabora bira se dr. sc. MARIJA SELAK RASPUDIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-03/47

Zagreb, 15. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 154/2025 (19.12.2025.), Odluka o razrješenju i izboru članice Savjeta za robne zalihe

HRVATSKI SABOR

2299

Na temelju članka 81. Ustava Republike Hrvatske i članka 7. Zakona o strateškim robnim zalihama (»Narodne novine«, br. 141/22.) Hrvatski sabor na sjednici 15. prosinca 2025. donio je

ODLUKU

O RAZRJEŠENJU I IZBORU ČLANICE SAVJETA ZA ROBNE ZALIHE

I.

Razrješuje se članica Savjeta za robne zalihe iz reda zastupnika Hrvatskoga sabora SANDRA BENČIĆ.

II.

Za članicu Savjeta za robne zalihe iz reda zastupnika Hrvatskoga sabora bira se DRAŽENKA POLOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-06/17

Zagreb, 15. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 155/2025 (23.12.2025.), Pravilnik o izmjenama i dopunama Pravilnika o organizacijskim zahtjevima za društva za upravljanje UCITS fondovima

HRVATSKA AGENCIJA ZA NADZOR FINANCIJSKIH USLUGA

2338

Na temelju članka 54. stavka 7., članka 65. stavka 2., članka 66., članka 217. stavka 3. i članka 253. stavka 9. Zakona o otvorenim investicijskim fondovima s javnom ponudom (»Narodne novine« broj 44/2016, 126/2019, 110/21, 76/22 i 152/24), Hrvatska agencija za nadzor financijskih usluga na sjednici Upravnog vijeća održanoj 18. prosinca 2025. godine donijela je

PRAVILNIK

O IZMJENAMA I DOPUNAMA PRAVILNIKA O ORGANIZACIJSKIM ZAHTJEVIMA ZA DRUŠTVA ZA UPRAVLJANJE UCITS FONDOVIMA

Članak 1.

U Pravilniku o organizacijskim zahtjevima za društva za upravljanje UCITS fondovima (»Narodne novine«, broj 41/17 i 87/22) u članku 1. stavku 1. iza točke 11. zarez se zamjenjuje točkom, a točka 12. briše se.

Stavak 3. mijenja se i glasi:

»(3) Ovim Pravilnikom u hrvatsko zakonodavstvo preuzima se:

– Direktiva Komisije 2010/43/EU Europskog parlamenta i Vijeća od 1. srpnja 2010. o provedbi Direktive 2009/65/EZ Europskog parlamenta i Vijeća vezano uz organizacijske zahtjeve, sukob interesa, poslovanje, upravljanje rizicima i sadržaj sporazuma između depozitara i društva za upravljanje (SL L 176, 10. 7. 2010.),

– Delegirana direktiva Komisije (EU) 2021/1270 od 21. travnja 2021. o izmjeni Direktive 2010/43/EU u pogledu rizika za održivost i čimbenika održivosti o kojima subjekti za zajednička ulaganja u prenosive vrijednosne papire (UCITS) trebaju voditi računa (Tekst značajan za EGP) (SL L 277, 2. 8. 2021.).«.

Članak 2.

Članak 31. i naslov iznad njega brišu se.

ZAVRŠNA ODREDBA

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-02/03

Urbroj: 326-01-70-72-25-4

Zagreb, 18. prosinca 2025.

Zamjenica
 predsjednika Upravnog vijeća
 Anamarija Staničić, v. r.
### NN 155/2025 (23.12.2025.), Rješenje o razrješenju i imenovanju predsjednice Upravnog odbora Zaklade »Hrvatska za djecu«

VLADA REPUBLIKE HRVATSKE

2324

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 7. stavka 1. Zakona o Zakladi »Hrvatska za djecu« (»Narodne novine«, br. 82/15. i 80/22.), Vlada Republike Hrvatske je na sjednici održanoj 12. prosinca 2025. donijela

RJEŠENJE

O RAZRJEŠENJU I IMENOVANJU
 PREDSJEDNICE UPRAVNOG ODBORA
 ZAKLADE »HRVATSKA ZA DJECU«

1. Razrješuje se MARGARETA MAĐERIĆ dužnosti predsjednice Upravnog odbora Zaklade »Hrvatska za djecu«, s danom 23. prosinca 2025., zbog isteka mandata.

2. Imenuje se MARGARETA MAĐERIĆ predsjednicom Upravnog odbora Zaklade »Hrvatska za djecu«, s danom 24. prosinca 2025.

Klasa: 080-02/25-03/139

Urbroj: 50301-15/07-25-2

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 155/2025 (23.12.2025.), Rješenje o razrješenju i imenovanju člana Upravnog vijeća Središnjeg registra osiguranika

VLADA REPUBLIKE HRVATSKE

2322

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 6. stavka 1. Zakona o Središnjem registru osiguranika (»Narodne novine«, br. 159/13., 39/18. i 21/22.), Vlada Republike Hrvatske je na sjednici održanoj 12. prosinca 2025. donijela

RJEŠENJE

O RAZRJEŠENJU I IMENOVANJU ČLANA UPRAVNOG VIJEĆA SREDIŠNJEG REGISTRA OSIGURANIKA

1. Razrješuje se TOMISLAV MILUNOVIĆ dužnosti člana Upravnog vijeća Središnjeg registra osiguranika, na koju je imenovan na prijedlog ministra nadležnog za mirovinski sustav, s danom 15. prosinca 2025., zbog isteka mandata.

2. Imenuje se TOMISLAV MILUNOVIĆ članom Upravnog vijeća Središnjeg registra osiguranika, s danom 16. prosinca 2025., na prijedlog ministra nadležnog za mirovinski sustav.

Klasa: 080-02/25-03/138

Urbroj: 50301-15/07-25-2

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 155/2025 (23.12.2025.), Rješenje o razrješenju i imenovanju zamjenika predsjednice i tajnice hrvatskog dijela Stalne hrvatsko-crnogorske komisije za upravljanje vodama od zajedničkog interesa

VLADA REPUBLIKE HRVATSKE

2325

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 16. stavka 2. Ugovora između Vlade Republike Hrvatske i Vlade Republike Crne Gore o međusobnim odnosima u području upravljanja vodama (»Narodne novine – Međunarodni ugovori«, broj 1/08.), Vlada Republike Hrvatske je na sjednici održanoj 12. prosinca 2025. donijela

RJEŠENJE

O RAZRJEŠENJU I IMENOVANJU ZAMJENIKA PREDSJEDNICE I TAJNICE HRVATSKOG DIJELA STALNE HRVATSKO-CRNOGORSKE KOMISIJE ZA UPRAVLJANJE VODAMA OD ZAJEDNIČKOG INTERESA

1. Razrješuje se mr. sc. IVICA PLIŠIĆ dužnosti zamjenika predsjednice hrvatskog dijela Stalne hrvatsko-crnogorske komisije za upravljanje vodama od zajedničkog interesa.

Razrješuje se SANJA GENZIĆ JURIŠEVIĆ dužnosti tajnice hrvatskog dijela Stalne hrvatsko-crnogorske komisije za upravljanje vodama od zajedničkog interesa.

2. Imenuje se VALENTIN DUJMOVIĆ zamjenikom predsjednice hrvatskog dijela Stalne hrvatsko-crnogorske komisije za upravljanje vodama od zajedničkog interesa.

Imenuje se MARIJA ČULINOVIĆ HOLJEVAC tajnicom hrvatskog dijela Stalne hrvatsko-crnogorske komisije za upravljanje vodama od zajedničkog interesa.

Klasa: 080-02/25-03/141

Urbroj: 50301-15/28-25-2

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 155/2025 (23.12.2025.), Rješenje o imenovanju člana Upravnog vijeća Hrvatskoga zavoda za socijalni rad

VLADA REPUBLIKE HRVATSKE

2327

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 180. stavka 2. Zakona o socijalnoj skrbi (»Narodne novine«, br. 18/22., 46/22., 119/22., 71/23., 156/23. i 61/25.), Vlada Republike Hrvatske je na sjednici održanoj 12. prosinca 2025. donijela

RJEŠENJE

O IMENOVANJU ČLANA UPRAVNOG VIJEĆA HRVATSKOGA ZAVODA ZA SOCIJALNI RAD

Imenuje se mr. sc. JOSIP SARIĆ članom Upravnog vijeća Hrvatskoga zavoda za socijalni rad, na prijedlog ministra rada, mirovinskoga sustava, obitelji i socijalne politike.

Klasa: 080-02/25-01/106

Urbroj: 50301-15/28-25-3

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 155/2025 (23.12.2025.), Rješenje o razrješenju i imenovanju člana Zajedničkog povjerenstva za praćenje provedbe Ugovora između Vlade Republike Hrvatske i Vijeća ministara Bosne i Hercegovine o europskom partnerstvu

VLADA REPUBLIKE HRVATSKE

2326

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 4. Ugovora između Vlade Republike Hrvatske i Vijeća ministara Bosne i Hercegovine o europskom partnerstvu (»Narodne novine – Međunarodni ugovori«, broj 4/18.), Vlada Republike Hrvatske je na sjednici održanoj 12. prosinca 2025. donijela

RJEŠENJE

O RAZRJEŠENJU I IMENOVANJU ČLANA ZAJEDNIČKOG POVJERENSTVA ZA PRAĆENJE PROVEDBE UGOVORA IZMEĐU VLADE REPUBLIKE HRVATSKE I VIJEĆA MINISTARA BOSNE I HERCEGOVINE O EUROPSKOM PARTNERSTVU

1. Razrješuje se DANIJEL GORTAN dužnosti člana Zajedničkog povjerenstva za praćenje provedbe Ugovora između Vlade Republike Hrvatske i Vijeća ministara Bosne i Hercegovine o europskom partnerstvu.

2. Imenuje se LEON JAKOV KICHL članom Zajedničkog povjerenstva za praćenje provedbe Ugovora između Vlade Republike Hrvatske i Vijeća ministara Bosne i Hercegovine o europskom part­nerstvu.

Klasa: 080-02/25-03/142

Urbroj: 50301-15/28-25-2

Zagreb, 12. prosinca 2025.

Predsjednik
 mr. sc. Andrej Plenković, v. r.
### NN 155/2025 (23.12.2025.), Pravilnik o izmjeni Pravilnika o evidenciji uporabe poljoprivrednog zemljišta

MINISTARSTVO POLJOPRIVREDE, ŠUMARSTVA I RIBARSTVA

2332

Na temelju članka 117. stavka 6. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21., 152/22. i 152/24.), ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O EVIDENCIJI UPORABE POLJOPRIVREDNOG ZEMLJIŠTA

Članak 1.

U Pravilniku o evidenciji uporabe poljoprivrednog zemljišta (»Narodne novine«, br. 1/23., 41/23., 150/23., 158/23. – ispravak i 141/25.) u članku 8. stavku 12. riječi: »31. prosinca 2025.« zamjenjuju se riječima: »31. siječnja 2026.«.

Članak 2.

Ovaj Pravilnik stupa na snagu sljedećeg dana od dana objave u »Narodnim novinama«.

Klasa: 011-01/25-01/56
 Urbroj: 525-07/279-25-4
 Zagreb, 19. prosinca 2025.

Potpredsjednik Vlade
 i ministar
 David Vlajčić, v. r.

­
### NN 155/2025 (23.12.2025.), Rješenje o razrješenju ravnateljice Ureda za zakonodavstvo

Vlada Republike Hrvatske

2319

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 50. stavka 1. Zakona o državnim službenicima (»Narodne novine«, br. 155/23. i 85/24.) i članka 10. stavka 1. Uredbe o Uredu za zakonodavstvo (»Narodne novine«, broj 8/25.), Vlada Republike Hrvatske je na sjednici održanoj 17. prosinca 2025. donijela

RJEŠENJE

O RAZRJEŠENJU RAVNATELJICE UREDA ZA ZAKONODAVSTVO

Razrješuje se ZDENKA POGARČIĆ položaja ravnateljice Ureda za zakonodavstvo, s danom 22. prosinca 2025., zbog isteka mandata.

Klasa: UP/I 080-02/25-02/129

Urbroj: 50301-15/28-25-2

Zagreb, 17. prosinca 2025.

Predsjednik
 mr. sc. Andrej Plenković, v. r.
### NN 155/2025 (23.12.2025.), Rješenje o razrješenju ravnateljice Ureda za ravnopravnost spolova

VLADA REPUBLIKE HRVATSKE

2320

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 50. stavka 1. Zakona o državnim službenicima (»Narodne novine«, br. 155/23. i 85/24.) i članka 3. stavka 1. Uredbe o Uredu za ravnopravnost spolova (»Narodne novine«, br. 39/12., 28/16. i 116/25.), Vlada Republike Hrvatske je na sjednici održanoj 17. prosinca 2025. donijela

RJEŠENJE

O RAZRJEŠENJU RAVNATELJICE UREDA ZA RAVNOPRAVNOST SPOLOVA

Razrješuje se mr. sc. HELENA ŠTIMAC RADIN položaja ravnateljice Ureda za ravnopravnost spolova, s danom 22. prosinca 2025., zbog isteka mandata.

Klasa: UP/I 080-02/25-02/130

Urbroj: 50301-15/28-25-2

Zagreb, 17. prosinca 2025.

Predsjednik
 mr. sc. Andrej Plenković, v. r.
### NN 155/2025 (23.12.2025.), Rješenje o razrješenju ravnatelja Ureda za protokol

VLADA REPUBLIKE HRVATSKE

2321

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 50. stavka 1. Zakona o državnim službenicima (»Narodne novine«, br. 155/23. i 85/24.) i članka 3. stavka 1. Uredbe o Uredu za protokol (»Narodne novine«, broj 52/12.), Vlada Republike Hrvatske je na sjednici održanoj 17. prosinca 2025. donijela

RJEŠENJE

O RAZRJEŠENJU RAVNATELJA UREDA ZA PROTOKOL

Razrješuje se DAMIR VLAJČEVIĆ položaja ravnatelja Ureda za protokol, s danom 22. prosinca 2025., zbog isteka mandata.

Klasa: UP/I 080-02/25-02/131

Urbroj: 50301-15/28-25-2

Zagreb, 17. prosinca 2025.

Predsjednik
 mr. sc. Andrej Plenković, v. r.
### NN 156/2025 (24.12.2025.), Odluka o najnižem dnevnom iznosu plaće sezonskog radnika u poljoprivredi za 2026. godinu

Ministarstvo rada, mirovinskoga sustava, obitelji i socijalne politike

2352

Na temelju članka 79. stavka 3. Zakona o tržištu rada (»Narodne novine« broj 118/18, 32/20, 18/22, 156/23 i 152/24), ministar rada, mirovinskoga sustava, obitelji i socijalne politike, uz suglasnost ministra financija, donosi

ODLUKU

O NAJNIŽEM DNEVNOM IZNOSU PLAĆE SEZONSKOG RADNIKA U POLJOPRIVREDI
 ZA 2026. GODINU

Članak 1.

Najniži dnevni iznos neto plaće koju je poslodavac dužan isplatiti sezonskom radniku koji obavlja privremene odnosno povremene sezonske poslove u poljoprivredi, za 2026. godinu nakon obračuna i obustave poreza na dohodak sukladno propisima koji uređuju oporezivanje dohotka, ne može biti niži od 21,26 EUR.

Članak 2.

Na iznos plaće odnosno iz iznosa plaće iz članka 1. ove Odluke, ne obračunavaju se i ne uplaćuju doprinosi za obvezna osiguranja po stopama prema posebnom propisu, jer su isti uplaćeni unaprijed kupnjom vrijednosnog kupona.

Članak 3.

Ova će se Odluka objaviti u »Narodnim novinama«, a stupa na snagu 1. siječnja 2026. godine.

Klasa: 011-02/25-01/50
 Urbroj: 524-04/1-25-3
 Zagreb, 12. prosinca 2025.

Ministar
 Marin Piletić, v. r.
### NN 156/2025 (24.12.2025.), Naredba o izmjenama Naredbe o smanjenju brojnog stanja pojedine vrste divljači

MINISTARSTVO POLJOPRIVREDE, ŠUMARSTVA I RIBARSTVA

2356

Na temelju članka 64. stavka 1. Zakona o lovstvu (»Narodne novine«, br. 99/18, 32/19, 32/20 i 127/24 – OUSRH), ministar poljoprivrede, šumarstva i ribarstva, donosi

NAREDBU

O IZMJENAMA NAREDBE O SMANJENJU BROJNOG STANJA POJEDINE VRSTE DIVLJAČI

Članak 1.

U Naredbi o smanjenju brojnog stanja pojedine vrste divljači (»Narodne novine«, br. 101/25, 126/25, 129/25 i 135/25) članak 2. stavak 6. mijenja se i glasi:

»(6) Rok za izvršenje radnji iz stavaka 1. i 2. ovoga članka je 31. ožujka 2026. godine.«.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 323-03/25-01/8

Urbroj: 525-10/615-25-18

Zagreb, 23. prosinca 2025.

Potpredsjednik Vlade
 i ministar
 David Vlajčić, v. r.
### NN 156/2025 (24.12.2025.), Pravilnik o izmjenama i dopuni Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

MINISTARSTVO POLJOPRIVREDE, ŠUMARSTVA I RIBARSTVA

2355

Na temelju članka 12. stavka 1. točaka 1., 2., 5., 7. i 8. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNI PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine« br. 23/22., 123/22., 13/23., 25/24., 106/24., 131/24., 30/25. i 73/25.) u članku 2. ispred stavka 1. dodaje se oznaka: »(1)«.

U stavku 1. podstavci 3. i 5. brišu se.

U stavku 1. dosadašnji podstavci 4. i 6. postaju podstavci 3. i 4.

Iza stavka 1. dodaje se stavak 2. koji glasi:

(2) Izrazi koji se koriste u pravilniku kojim se uređuje obavljanje gospodarskog ribolova na moru okružujućom mrežom plivaricom – srdelarom, koriste se i u ovom Pravilniku.«.

Članak 2.

U članku 3. stavak 4. mijenja se i glasi:

»(4) Ukupni ulov svih vrsta ograničava se na 50 t po plovilu koje obavlja ribolov okružujućom mrežom plivaricom – srdelarom tijekom razdoblja od 31. siječnja u 00:00 do zadnjeg dana veljače u 12:00 sati.«.

Članak 3.

Članak 5. briše se.

Članak 4.

Članak 6. s naslovom iznad njega mijenja se i glasi:

»Privremena obustava ribolova

Članak 6.

Izlazak u ribolov plovilima koja obavljaju ribolov okružujućom mrežom plivaricom – srdelarom zabranjen je u cijelom ribolovnom moru Republike Hrvatske u razdoblju od 1. siječnja u 00:00 sati do 30. siječnja u 24:00 sata i u razdoblju od 1. svibnja u 00:00 sati do 30. svibnja u 24:00 sata.«.

Članak 5.

Ovaj Pravilnik objavit će se u »Narodnim novinama«, a stupa na snagu 1. siječnja 2026. godine.

Klasa: 011-01/22-01/23

Urbroj: 525-12/718-25-29

Zagreb, 16. prosinca 2025.

Potpredsjednik Vlade
 i ministar
 David Vlajčić, v. r.
### NN 156/2025 (24.12.2025.), Uredba o udjelu u neto isporučenoj električnoj energiji povlaštenih proizvođača koji su opskrbljivači električne energije dužni preuzeti od operatora tržišta električne energije za 2026. godinu

Vlada Republike Hrvatske

2348

Na temelju članka 46. stavka 7. Zakona o obnovljivim izvorima energije i visokoučinkovitoj kogeneraciji (»Narodne novine«, br. 138/21., 83/23. i 78/25.), Vlada Republike Hrvatske je na sjednici održanoj 23. prosinca 2025. donijela

UREDBU

O UDJELU U NETO ISPORUČENOJ ELEKTRIČNOJ ENERGIJI POVLAŠTENIH PROIZVOĐAČA KOJI SU OPSKRBLJIVAČI ELEKTRIČNE ENERGIJE DUŽNI PREUZETI OD OPERATORA TRŽIŠTA ELEKTRIČNE ENERGIJE ZA 2026. GODINU

Članak 1.

Ovom Uredbom određuje se udio izražen u postotku u neto isporučenoj električnoj energiji povlaštenih proizvođača električne energije koji su opskrbljivači električne energije dužni preuzeti od operatora tržišta električne energije po reguliranoj otkupnoj cijeni za 2026. godinu.

Članak 2.

Opskrbljivači električne energije dužni su preuzeti od operatora tržišta električne energije 40 % u neto isporučenoj električnoj energiji povlaštenih proizvođača električne energije.

Članak 3.

Ova Uredba objavit će se u »Narodnim novinama«, a stupa na snagu 1. siječnja 2026.

Klasa: 022-03/25-03/111

Urbroj:50301-05/31-25-4

Zagreb, 23. prosinca 2025.

Predsjednik
 mr. sc. Andrej Plenković, v. r.
### NN 156/2025 (24.12.2025.), Odluka o donošenju Nacionalnog plana zaštite od nasilja nad ženama i nasilja u obitelji, za razdoblje do 2029. godine i provedbenog Akcijskog plana, za razdoblje do kraja 2026. godine

VLADA REPUBLIKE HRVATSKE

2349

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 12. stavka 2. i članka 21.a stavka 3. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 23. prosinca 2025. donijela

ODLUKU

O DONOŠENJU NACIONALNOG PLANA ZAŠTITE OD NASILJA NAD ŽENAMA I NASILJA U OBITELJI, ZA RAZDOBLJE DO 2029. GODINE I PROVEDBENOG AKCIJSKOG PLANA, ZA RAZDOBLJE DO KRAJA 2026. GODINE

I.

Donosi se Nacionalni plan zaštite od nasilja nad ženama i nasilja u obitelji, za razdoblje do 2029. godine (u daljnjem tekstu: Nacionalni plan) i Akcijski plan za provedbu Nacionalnog plana, za razdoblje do kraja 2026. godine (u daljnjem tekstu: Akcijski plan).

Nacionalni plan i Akcijski plan nalaze se u prilogu ove Odluke i objavljuju se na mrežnoj stranici Ministarstva rada, mirovinskoga sustava, obitelji i socijalne politike.

II.

Zadužuje se Ministarstvo rada, mirovinskoga sustava, obitelji i socijalne politike da o donošenju ove Odluke izvijesti sva tijela uključena u provedbu Nacionalnog plana i Akcijskog plana.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/344

Urbroj: 50301-04/12-25-7

Zagreb, 23. prosinca 2025.

Predsjednik
 mr. sc. Andrej Plenković, v. r.
### NN 156/2025 (24.12.2025.), Odluka o visini nagrade miriteljima u postupcima mirenja u kolektivnim radnim sporovima koji se financiraju iz sredstava državnog proračuna u 2026. godini

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

2353

Na temelju točke IV. Odluke o visini nagrade i naknade troškova rada miritelja u postupcima mirenja u kolektivnim radnim sporovima koji se financiraju iz sredstava državnog proračuna (»Narodne novine«, broj 137/2024.) ministar rada, mirovinskoga sustava, obitelji i socijalne politike donosi

ODLUKU

O VISINI NAGRADE MIRITELJIMA U POSTUPCIMA MIRENJA U KOLEKTIVNIM RADNIM SPOROVIMA KOJI SE FINANCIRAJU IZ SREDSTAVA DRŽAVNOG PRORAČUNA
 U 2026. GODINI

I.

Ovom Odlukom utvrđuje se za 2026. godinu visina nagrade miriteljima imenovanima odlukom Gospodarsko-socijalnog vijeća s liste miritelja Gospodarsko-socijalnog vijeća za kolektivne radne sporove te visina nagrade miriteljima koji nisu imenovani s liste miritelja Gospodarsko-socijalnog vijeća za kolektivne radne sporove.

II.

Visina nagrade miriteljima iz točke I. ove Odluke za razdoblje od 1. siječnja 2026. do 31. prosinca 2026. utvrđuje se u bruto iznosu od 99,50 eura.

III.

Ova Odluka objavit će se u »Narodnim novinama«, a stupa na snagu 1. siječnja 2026.

Klasa: 011-02/25-01/54

Urbroj: 524-03-02-01/3

Zagreb, 12. prosinca 2025.

Ministar
 Marin Piletić, v. r.
### NN 157/2025 (30.12.2025.), Pravilnik o izmjeni Pravilnika o nadzornim izvještajima za pravne osobe ovlaštene za pružanje investicijskih i pomoćnih usluga i obavljanje investicijskih aktivnosti, tržišnog posrednika i podružnice investicijskog društva iz države članice i treće zemlje

HRVATSKA AGENCIJA ZA NADZOR FINANCIJSKIH USLUGA

2375

Na temelju članka 135. i članka 158. stavka 6. Zakona o tržištu kapitala (»Narodne novine«, broj 65/18, 17/20, 83/21, 151/22, 85/24 i 126/25), Hrvatska agencija za nadzor financijskih usluga na sjednici Upravnog vijeća održanoj 23. prosinca 2025. donosi

PRAVILNIK

O IZMJENI PRAVILNIKA O NADZORNIM IZVJEŠTAJIMA ZA PRAVNE OSOBE OVLAŠTENE ZA PRUŽANJE INVESTICIJSKIH I POMOĆNIH USLUGA I OBAVLJANJE INVESTICIJSKIH AKTIVNOSTI, TRŽIŠNOG POSREDNIKA I PODRUŽNICE INVESTICIJSKOG DRUŠTVA IZ DRŽAVE ČLANICE I TREĆE ZEMLJE

Članak 1.

U Pravilniku o nadzornim izvještajima za pravne osobe ovlaštene za pružanje investicijskih i pomoćnih usluga i obavljanje investicijskih aktivnosti, tržišnog posrednika i podružnice investicijskog društva iz države članice i treće zemlje (»Narodne novine«, broj 150/22) u PRILOGU 1. pod nazivom OBRASCI NADZORNIH IZVJEŠTAJA, Obrazac US – Izvještaj o upravljanju sredstvima klijenata zamjenjuje se novim obrascem s istim nazivom, koji čini PRILOG 1. i njegov je sastavni dio.

PRIJELAZNE I ZAVRŠNE ODREDBE

Članak 2.

(1) Obveznici izrade nadzornih izvještaja dužni su prve izvještaje u skladu s člankom 1. ovoga Pravilnika dostaviti za izvještajna razdoblja koja počinju od 1. siječnja 2026. godine, za prvo tromjesečje 2026. godine.

(2) Izvještaji za razdoblja do 31. prosinca 2025. godine dostavljaju se u skladu s PRILOGOM 1. Pravilnika o nadzornim izvještajima za pravne osobe ovlaštene za pružanje investicijskih i pomoćnih usluga i obavljanje investicijskih aktivnosti, tržišnog posrednika, podružnice investicijskog društva iz druge države članice i treće zemlje (»Narodne novine«, broj 150/22).

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2026. godine.

Klasa: 011-01/25-01/02

Urbroj: 326-01-70-72-25-8

Zagreb, 23. prosinca 2025.

Predsjednik
 Upravnog vijeća
 dr. sc. Ante Žigman, v. r.

PRILOG 1.

![](/files/_web/sluzbeni-dio/2025/133477/images/7935.jpg)